Для многіх гасцей “Славянскага базару” фэст становіцца цудоўнай магчымасцю болей даведацца пра гісторыю Віцебска, прасякнуцца той чароўнай атмасферай, якая спакон веку панавала на яго вуліцах. Для таго, каб занурыцца ў віцебскую даўніну, варта наведаць наш абласны краязнаўчы музей. І асаблівую ўвагу я б раіла звярнуць на яго калекцыі касцюмаў. Бо гэта — не проста рэчы. Яны з’яўляюцца знакамі часу, саслоўнай і нацыянальнай прыналежнасці. А таксама і красамоўна сведчаць пра мультыкультурнасць памежнага рэгіёну, яго адкрытасць да розных культурных уплываў.